
ΘΕΜΑ: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ  ΤΗ ΜΕΤΑΦΟΡΑ ΜΑΘΗΤΩΝ/-ΡΙΩΝ ΣΤΟΝ ΥΜΗΤΤΟ
Το Πρότυπο Γυμνάσιο Ιωνιδείου Σχολής Πειραιά οργανώνει εκπαιδευτική μετακίνηση στον Υμηττό για εκπαιδευτικούς σκοπούς, στις 14 Οκτωβρίου 2026. Για τον λόγο αυτό προσκαλεί τους ενδιαφερομένους να καταθέσουν εγγράφως ή να αποστείλουν ταχυδρομικώς κλειστές προσφορές στο Γραφείο του Γυμνασίου έως και τις 02/10/2026 και ώρα 12:00 μ.μ. Η τριμελής επιτροπή διεξαγωγής εκπαιδευτικών εκδρομών του σχολείου θα ελέγξει την πλήρωση των προϋποθέσεων και με αιτιολογημένη απόφαση ο Σύλλογος Διδασκόντων θα αποφασίσει την πλέον συμφέρουσα προσφορά λαμβάνοντας υπόψη τη σχέση ποιότητας-τιμής των παρεχόμενων υπηρεσιών. 
  ΕΚΠΑΙΔΕΥΤΙΚΗ ΕΚΔΡΟΜΗ:
 1. Προορισμός: Υμηττός
 2. Πρόγραμμα δράσης: «Πεζοπορία και περιβαλλοντική ενημέρωση στο  δάσος»
 3. Ημερομηνία, διάρκεια δράσης: 14/10/2026, 08.45-13.40.
 4. Προβλεπόμενος αριθμός συμμετεχόντων: περίπου 310 μαθητές και  18 συνοδοί καθηγητές
ΠΡΟΫΠΟΘΕΣΕΙΣ συμμετοχής τουριστικών γραφείων σε πρόσκληση μεταφοράς μαθητών/- τριών 
1. Για τη συμμετοχή τουριστικού γραφείου σε πρόσκληση για μεταφορά μαθητών/τριών πρέπει να πληρούνται οι κάτωθι προϋποθέσεις: i. Να διαθέτει άδεια γενικού τουρισμού ή άλλη ισοδύναμη άδεια ισχύουσα κατά τον χρόνο δημοσίευσης της πρόσκλησης, ii να μη συντρέχουν λόγοι αποκλεισμού, όπως προβλέπονται στην παρ. 1 του άρθρου 73 τουνν.4412/2016 (Α' 147), iii. να μην τελεί υπό πτώχευση ή να μην έχει υπαχθεί σε διαδικασία ειδικής εκκαθάρισης ή να μην τελεί υπό αναγκαστική διαχείριση από εκκαθαριστή ή από το δικαστήριο ή να μην έχει υπαχθεί σε διαδικασία πτωχευτικού συμβιβασμού ή να μην έχει αναστείλει τις επιχειρηματικές του δραστηριότητες ή να μην έχει υπαχθεί σε διαδικασία εξυγίανσης και δεν τηρεί τους όρους αυτής ή να μην βρίσκεται σε οποιαδήποτε ανάλογη κατάσταση που προκύπτει από παρόμοια διαδικασία, προβλεπόμενη σε εθνικές διατάξεις νόμου, ίν. να έχει εκπληρώσει τις υποχρεώσεις του εκ της φορολογικής και κοινωνικοασφαλιστικής νομοθεσίας, ν. να έχει υποχρεωτική Ασφάλιση Επαγγελματικής και Αστικής Ευθύνης Διοργανωτή Ταξιδίων/Ταξιδιωτικού-Τουριστικού Γραφείου, νί. να μην εκπροσωπείται από άτομο που έχει καταδικαστεί με αμετάκλητη απόφαση για: α) Αδίκημα σχετικό με την επαγγελματική του διαγωγή, β) για εγκλήματα σχετικά με την οικογένεια των άρθρων 360 και 360Α του Ποινικού Κώδικα (ν. 4619/2019, Α' 95), γ) εγκλήματα του ν. 3500/2006 (Α' 232) για την αντιμετώπιση της ενδοοικογενειακής βίας, δ) εμπορία ανθρώπων σύμφωνα με το άρθρο 323A του Ποινικού Κώδικα και τον ν. 4251/2014 (Α' 80), ε) διακίνηση ναρκωτικών σύμφωνα με τον ν. 4139/2013 (Α' 74), στ) τα εγκλήματα των άρθρων 187, 187Α, 187B, 299, 306, 308 έως 312 και 324 του Ποινικού Κώδικα. Τα ως άνω ισχύουν και για το προσωπικό του τουριστικού γραφείου που πρόκειται να συμμετάσχει στην εκπαιδευτική δράση. 
2. Για την απόδειξη της συνδρομής των κριτηρίων συμμετοχής εκ μέρους των υποψηφίων υποβάλλεται από τους ενδιαφερόμενους κατά τον χρόνο υποβολής της προσφοράς τους: α) Υπεύθυνη δήλωση μέσω της Ενιαίας Ψηφιακής Πύλης (gov.gr) που υπογράφεται από τον/τη νόμιμο εκπρόσωπο του τουριστικού γραφείου περί του ότι δεν συντρέχουν στο πρόσωπο του/της και στο πρόσωπο των ατόμων που θα διαθέσει για την εκτέλεση της σύμβασης οι λόγοι αποκλεισμού των στοιχείων ii, iii και vi και προσκομίζουν αντίγραφο γενικής ή άλλης ισχύουσας ή ισοδύναμης άδειας τουρισμού, καθώς και τα απαραίτητα νομιμοποιητικά έγγραφα νόμιμης σύστασης και εκπροσώπησής τους όπως και αντίγραφο της ασφάλισης επαγγελματικής αστικής ευθύνης της περ. ν της παρ. 1, β) αποδεικτικό φορολογικής ενημερότητας για χρέη προς το Δημόσιο σε ισχύ, γ) αποδεικτικό ασφαλιστικής ενημερότητας σε ισχύ, δ) γενικό πιστοποιητικό από το Γ.Ε.Μ.Η., ε) αποδεικτικό καταχώρισης στο Μητρώο Πραγματικών Δικαιούχων του άρθρου 20 του ν. 4557/2018. 
3. Για την υπογραφή της σύμβασης ο υποψήφιος ανάδοχος προσκομίζει τα κάτωθι δικαιολογητικά τα οποία πρέπει να έχουν εκδοθεί το τελευταίο τρίμηνο πριν την υποβολή τους: i. Πιστοποιητικό περί μη πτώχευσης, μη κήρυξης σε κατάσταση πτώχευσης ή άλλης ανάλογης κατάστασης, ii. πιστοποιητικό περί μη θέσεως σε εκκαθάριση ή αναγκαστικής διαχείρισης από εκκαθαριστή ή από το δικαστήριο ή μη θέσεως σε διαδικασία πτωχευτικού συμβιβασμού ή αναστολής επιχειρηματικών δραστηριοτήτων ή υπαγωγής σε διαδικασία εξυγίανσης ή οιασδήποτε άλλης κατάστασης, iii. απόσπασμα ποινικού μητρώου του υπεύθυνου και του προσωπικού που πρόκειται να συμμετάσχει, συμπεριλαμβανομένου του ποινικού μητρώου της περ. δ του άρθρου 14 του ν. 4995/2022, iv. αποδεικτικό φορολογικής ενημερότητας, v. αποδεικτικό ασφαλιστικής ενημερότητας, vi. υποχρεωτική Ασφάλιση Επαγγελματικής Αστικής Ευθύνης Διοργανωτή Ταξιδίων/Ταξιδιωτικού-Τουριστικού Γραφείου, καθώς και πρόσθετη ασφάλιση κάλυψης εξόδων σε περίπτωση ατυχήματος ή ασθένειας των συμμετεχόντων.

